recursal/SuperWikiNEXT-32B huggingface dataset:
**Պանդա թեյ կամ պանդայի պարարտված թեյ,** թեյի տեսակ է, որը մշակվում է Յաան, Սիչուան լեռներում և պարարտվում են պանդաների գոմաղբից։ Երբ այն պաշտոնապես հայտնվեց շուկայում 2012 թվականի ապրիլին, հավանաբար ամենաթանկ թեյն էր աշխարհում, և 50 գրամը (մոտավորապես 16 բաժակ թեյ) վաճառվում էր 3500 դոլլարով, կամ 200 դոլարով (130 ֆունտ)։ Տեղական պանդա թեյի ձեռներեց Ան Յանշին պնդում է, որ այս թեյը առողջարար է՝ հաշվի առնելով այն փաստը, որ պանդաները սնվում են միայն վայրի բամբուկով և կլանում են սննդանյութերի ընդամենը 30% -ը, այն խրախուսում է «օրգանական պարարտանյութերի վերամշակման և օգտագործման մշակույթը»։ Գնի ահռելի բարձրացումը, իհարկե, կապված է պանդաների կորստի հետ։

Ծանոթագրություններ
------------------

1. ↑  «Panda Dung Is Secret To Most Expensive Tea»։ Sky News։ Վերցված է 2012 թ․ մարտի 20
2. ↑  «World's most expensive cuppa - fertilised with panda dung at £130 a cup»։ *The Daily Telegraph*։ Վերցված է 2012 թ․ մարտի 20
3. ↑  «Panda tea»։ *Chicago Tribune*։ Վերցված է 2012 թ․ մարտի 20 (չաշխատող հղում)
4. ↑  «Secret to world's most expensive tea – Panda droppings»։ Վերցված է 2020 թ․ հունվարի 25
**Պուենտե դել Դիաբլո** (իսպ.՝ Puente del Diablo, Սանտանի կամուրջ), հայտնի է նաև որպես **Սան Բարտոմեո կամուրջ**, միջնադարյան կամուրջ, Կատալոնիայի Մարտորել մունիցիպալիտետում, Բարսելոնա բաղաքի մոտ (Իսպանիա)։ Հատում է Լյոբրեգատ գետը։ Կամուրջը սահմանափակ է հետիոտների համար։

Պուենտե դել Դիաբլոն ժամանակակից ճանապարհների միջև
Ներկայիս կամուրջը հատկանշական է իր հսկայական կամարով, որը կառուցվել է 1283 թվականին նախկին հռոմեական կամրջի հիմքի վրա։ Կամարի թռիչքը կազմում է 37,3 մ։ Կամրջի կենտրոնում կառուցված է քարե մատուռ։ Երկրորդ կամարն ունի 19,1 մ երկարություն։ Կամուրջը քանդվել է 1939 թվականի ընթացքում, Իսպանիայի քաղաքացիական պատերազմի ժամանակ, երկրորդ հանրապետության զորքերի կողմից։ Սակայն 1965 թվականին կրկին վերակառուցվել է գոթական ճարտարապետական ոճով։ Հիմա շրջապատված է երեք կողմերից՝ ճանապարհային ուղիներով և երկաթուղային գծերով։

Նախկին հռոմեական կամուրջը կազմել է *Via Augusta* ճանապարհի մի մասն էր ու մինչև 14-րդ դար եղել է միակ կամուրջը Լյոբրեգատ գետի հովտում։ Կամրջի արևելյան հենասյան վրա պահպանվել է հռոմեական հաղթակամարը։ Անհասկանալի է, թե քանի կամար է ունեցել հռոմեական կամրջի բնօրինակը։

Ծանոթագրություններ
------------------

1. 1 2  Wiki Loves Monuments monuments database — 2017.
2. ↑  Inventari del Patrimoni Arquitectònic de Catalunya (կատ.) — Generalitat de Catalunya.
3. ↑  «Devil's Bridge at Martorell»։ Structurae։ 2013-10-07։ Վերցված է 2013-12-06
4. 1 2 3  O’Connor 1993, էջեր. 102f.
5. ↑  Structurae notes 43 metres (141 ft), but does not specify whether the value refers to the clear span or the span between the centerline of the piers Puente del Diablo (Martorell)}}
6. ↑  «Pont del Diable»։ Pobles de Catalunya։ Վերցված է 2013-12-06

Արտաքին հղումներ
----------------

* O’Connor, Colin (1993), *Roman Bridges*, Cambridge University Press, pp. 102f. ISBN 0-521-39326-4

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Պուենտե դել Դիաբլո** կատեգորիայում։ |
**«Շենժեն Ավիատորս»** (չին.` 深圳领航者, անգլ.` *Shenzhen Aviators*), չինական պրոֆեսոնալ բասկետբոլային ակումբ, որն հանդես է գալիս Չինաստանի բասկետբոլի ասոցիացիայի (CBA) հարավային դիվիզիոնում։ Տեղակայված է Դոնգուան երկրամասի Դալանգ քաղաքում։ Տան հանդիպումներն ակումբն անցկացնում է «Դալանգ արենա» մարզապալատում։

2004 թվականին Թիմը դառնում է Չինաստանի բասկետբոլի լիգայի (CBL) փոխչեմպիոն, որից հետո՝ 2005-06 մրցաշրջանին ընդառաջ սկսում արդեն հանդես գալ Չինաստանի բասկետբոլի ասոցիացիայում (CBA)։

2011 թվականին հուլիսին, մինչև Բասկետբոլի ազգային ասոցիացիայում (NBA) կարճ հաջողության հասնելը, չին խաղարկող Ջերեմի Լինը 3 հանդիպում է անցկացրել «Ավիատորսի» կազմում և ճանաչվում տվյալ մրցաշարի ամենաարժեքավոր խաղացող։

Նշմարելի բասկետբոլիստներ
------------------------

* Չինաստանի Ժողովրդական Հանրապետություն Քի Ֆենգ
* Չեն Հսին-Ան
* Նիգերիա Ջոշ Ակոնյոն
* Սենեգալ Մալիք Բադիանե
* Ամերիկայի Միացյալ Նահանգներ Շավլիկ Ռենդոլֆ
* Ամերիկայի Միացյալ Նահանգներ Ջերեմի Լին

Ծանոթագրություններ
------------------

1. ↑  Ռոբինս Լեն (2012 թ․ փետրվարի 15)։ «Լինն իր խաղը գտնում է աշխարհի մյուս ծայրում»։ *«Նյու Յորք պոստ»*։ Վերցված է 2012 թ․ օգոստոսի 9

Արտաքին հղումներ
----------------

* Էջը Sports.Sina.com.cn կայքում
**Տարոն Հարությունի Անդրեասյան** (դեկտեմբերի 23, 1993(1993-12-23), Մխչյան, Արարատի մարզ, Հայաստան - նոյեմբերի 9, 2020(2020-11-09), Քաշունիք, Քաշաթաղի շրջան, Արցախ), հայ ազատամարտիկ, 44-օրյա պատերազմի մասնակից։

Կենսագրություն
--------------

Ծնվել է 1993 թվականի դեկտեմբերի 23-ին Արարատի մարզի Մխչյան գյուղում։ Հայրը՝ Հարությունը Արցախյան ազատամարտի մասնակից է, մայրն է՝ Թամարան։ Ունի կրտսեր եղբայր։

### 44-օրյա պատերազմ

Պատերազմի լուրը լսելով՝ Ռուսաստանի Կրասնոդար քաղաքում գտնվող Տարոն Անդրեասյանը վերադառնում է Հայաստան ու սեփական ցանկությամբ կամավորագրվում և մասնակցում է Արցախյան 44-օրյա պատերազմին։ Մարտական գործողությունների մեկնել է հոկտեմբերի 21-ին։ Մարտական ընկերներից մեկը նշում է, որ Տարոնը եղել է իրենց վաշտի հրամանատար և երբ Սանասարից նահանջի հրաման են տվել, նա չի նահանջել և գնացել է առաջ։ Նրա համագյուղացին նշում է, որ զոհվելու օրը Տարոն Անդրեասյանը զանգում է հորն ու ասում, որ շրջափակման մեջ է ընկել, սակայն գերի չի հանձնվելու՝ նռնակով պայթեցնելու է իրեն։

2022 թվականի սեպտեմբերի 6-ից համացանցում շրջանառության մեջ է դրվում մի տեսանյութ, որում երևացող երիտասարդը հայտնվել էր շրջափակման մեջ ու փոխարեն հանձնվելուն՝ նախահարձակ էր եղել և զոհվել մարտի ժամանակ։ Հետագայում պարզ է դառնում, որ տեսանյութում երևացող և ադրբեջանցիներին «վախկոտ» անվանող կամավորականը՝ ըստ Ադրբեջանում գտնվող հայ ռազմագերիների շահերի ներկայացուցիչ, փաստաբան Սիրանուշ Սահակյանի՝ Տարոն Անդրեասյանն է։

Ընտանիք
-------

Տարոնի կրտսեր եղբայրը ազատոճային ըմբշամարտիկ Արման Անդրեասյանն է։ 2024 թվականի փետրվարի 17-ին նա դարձել է մեծահասակների Եվրոպայի չեմպիոն և իր հաղթանակը նվիրել զոհված եղբորը։

Ծանոթագրություններ
------------------

1. 1 2 3 4  «Պա՛պ, ես շրջափակման մեջ եմ, բայց գերի չեմ ընկնի․ համագյուղացիները՝ Տարոնի մասին.»։ *yerevan.today*։ Վերցված է 2022-11-07
2. 1 2 3  «Ոչ թե հարյուր, այլ 105 տոկոսով վստահ եմ, որ ադրբեջանցիների տարածած տեսանյութում իմ տղան է՝ իմ Տարոնը. Տարոն Անդրեասյանի հայրը կիսվում է որդու մասին հուշերով»։ *infoport.am*։ Վերցված է 2022-11-07
3. ↑  «Ադրբեջանական շարասյունը միայնակ կանգնեցրած հայ զինվորին ՊՆ-ն նույնականացնելու աշխատանքներ է սկսել»։ *news.am*։ Վերցված է 2022-11-07
4. ↑  «Մի վախեցիր, քեզ չենք սպանի․․․Ադրբեջանցիները՝ հային․ Միջադեպի ամսաթիվը և վայրը անհայտ է»։ *youtube*։ Վերցված է 2022-11-07
5. ↑  «Արման Անդրեասյանն իր հաղթանակը նվիրել է հերոս եղբորը` Տարոն Անդրեասյանին - Armsport.am»։ *armsport.am*։ Վերցված է 2024-02-17
**Մշակույթի օր** (ճապ.՝ 文化の日 Բունկա-նո Հի), ճապոնական պետական տոն, ամեն տարի նշվում է նոյեմբերի 3-ին։ Տոնը հռչակվել է 1948 թվականին Ճապոնիայի մշակույթի՝ «ազատության և խաղաղության» ոգով տարածման նպատակով։ Մինչ Երկրորդ համաշխարհային պատերազմը այս օրը նշվում էր որպես կայսր Մեյձիի ծննդյան օր։ 1888 թվականից տոնը կոչվում էր Տենտյո-սեցու (անգլ.՝  天長節):

1912 թվականի նոյեմբերի 3-ին կայսր Մեյձիի մահից հետո տոնը մինչև 1927 թվականը ժամանակավորապես կորցրեց իր կարգավիճակը, երբ Մեյձի կայսեր ծննդյան օրը ձեռք բերեց սեփական անուն` Մեյձի-սեցու (ճապ.՝ 明治節): Հետպատերազմյա շրջանում ճապոնացի պաշտոնյաները հերքում են Մեյձի-սեցուի կապը ժամանակակից Մշակույթի օրվա հետ

Այս տոնը ներառում է նկարչական բազմաթիվ ցուցահանդեսներ, ներկայացումներ և շքերթներ։ Հակոնեի օրինակով Կանագավա պրեֆեկտուրայում յուրաքանչյուր տարի այդ օրն անցկացվում է Դայմյո փառատոնը (ճապ.՝ 箱根大名行列, Հակոնե Դայմյո, գյորեցու), որի ժամանակ ցուցադրվում են Էդոյի ժամանակաշրջանի հագուստ և հանդերձանք։ Ճապոնական շատ թանգարանների համար Մշակույթի օրը սովորաբար «բաց դռների օր» է։

Տոկիոյի կայսերական պալատում անցկացվում է Մշակույթի շքանշանի պարգևատրման արարողությունը։ Արվեստի, գիտության և կրթության ավելի քան չորս հազար գործիչներ ստանում են այդ մրցանակները ճապոնական հասարակության մշակութային զարգացման մեջ ներդրում ունենալու համար։ Բացի այդ, ողջ երկրում տարբեր փառատոների ժամանակ տարբեր մասնավոր և պետական կազմակերպություններ հանձնում են մի շարք այլ մրցանակներ։

Հետաքրքիր փաստ
--------------

Ըստ վիճակագրության` Մշակույթի օրը, որպես կանոն, լինում է տարվա ամենաբարենպաստ օրերից մեկը, եթե անգամ առավոտ շուտ կամ ուշ անձրևոտ է լինում։ 1965 թ.-ից մինչև 1966 թվականը Մշակույթի օրը տեղի է ունեցել ընդամենը երեք անձրևոտ օր։

Ծանոթագրություններ
------------------

1. «Japanese Autumn Holidays» (անգլերեն)։ Արխիվացված է օրիգինալից 2012 թ․ ապրիլի 18-ին։ Վերցված է 2010 թ․ փետրվարի 25  `|description=` պարամետրը գոյություն չունի (օգնություն)
2. «Culture Day» (անգլերեն)։ Արխիվացված է օրիգինալից 2012 թ․ ապրիլի 18-ին։ Վերցված է 2010 թ․ փետրվարի 25  `|description=` պարամետրը գոյություն չունի (օգնություն)
3. «ДЕНЬ КУЛЬТУРЫ»։ Արխիվացված է օրիգինալից 2012 թ․ ապրիլի 18-ին։ Վերցված է 2010 թ․ փետրվարի 25  `|description=` պարամետրը գոյություն չունի (օգնություն)

Արտաքին հղումներ
----------------

* «День культуры в Японии»։ Արխիվացված է օրիգինալից 2012 թ․ ապրիլի 18-ին  `|description=` պարամետրը գոյություն չունի (օգնություն)
**Ոսկե գեղմ գործողություն** (հունարեն՝ Επιχείρηση Χρυσόμαλλο Δέρας), վրաց-աբխազական պատերազմի ընթացքում՝ 1991 թվականի օգոստոսին Հունաստանի ռազմածովային ուժերի կողմից իրականացրած ոչ կոմբատանտների տարհանման գործողություն, որի արդյունքում Աբխազիայից (Վրաստանից) Հունաստան է տարհաննվել ավելի քան 1,000 տեղանցի էթնիկ հույն։

Հույները Աբխազիայում
--------------------

Վրաց-աբխազական պատերազմի (1992-1993) ժամանակ և դրանից հետո հույների մեծամասնությունը արտագաղթել է Աբխազիայից դեպի Հունաստան կամ Ռուսաստան, որի արդունքում տեղի հունական համայնքի թիվը 14 664 հոգուց (1989 թվական) զգալիորեն իջել է՝ 1 486 մարդ (2003 թվական)։

Երկրորդ համաշխարհային պատերազմից հետո՝ 1949-1950 թվականներին Աբխազական ԻԽՍՀ հույները Իոսիֆ Ստալինի հրամանով արտաքսվել են։ Նրանց թույլատրվել է վերադառնալ միայն 1950-ականներին վերջում, սակայն հույները թվաքանակը արդեն չէր գերազանցում արտաքսման նախօրյակի թվաքանակը։

Տես նաև
-------

* Հունական սփյուռք
* Մովսես գործողություն

Ծանոթագրություններ
------------------

1. ↑  Kalamvrezos Dionyssis (2008 թ․ սեպտեմբերի 3)։ «The anniversary of Operation Golden Fleece to evacuate diaspora Greeks from war in Abkhazia»։ *Kathimerini*։ Արխիվացված է օրիգինալից 2008 թ․ սեպտեմբերի 4-ին։ Վերցված է 2008 թ․ դեկտեմբերի 19  `|url-status=` պարամետրը գոյություն չունի (օգնություն)
2. ↑  «The government’s orderly and thorough evacuation»։ *Kathimerini*։ 2008 թ․ սեպտեմբերի 1։ Արխիվացված է օրիգինալից 2008 թ․ նոյեմբերի 19-ին։ Վերցված է 2008 թ․ դեկտեմբերի 19  `|url-status=` պարամետրը գոյություն չունի (օգնություն)
3. ↑  Otto Pohl J. (1999)։ *Ethnic Cleansing in the USSR, 1937-1949*։ Greenwood Publishing Group։ էջեր 119–128։ ISBN 0-313-30921-3
4. ↑  2003 Census statistics (ru)

Արտաքին հղումներ
----------------

* Caucasus, 15 years since Operation Golden Fleece(el)
* Abkhazia's archive: fire of war, ashes of history
* Abkhazia: Cultural Tragedy Revisited
**Պապիկի մեծ փախուստը** (անգլ.՝ Grandpa's Great Escape), մանկական գիրք, որը գրել է Դեյվիդ Վիլյամսը և պատկերազարդել է Թոնի Ռոսսը։ Այն հրապարակվել է Հարփեր Քոլինսի կողմից, 2015 թվականի սեպտեմբերի 24-ին։ Պատմությունը պատմում է Ջեք անունով մի տղայի մասին, որը փորձում է փրկել իր պապիկին չար օրիորդ Սվայնի ծերանոցից։

Գիրքը վերամշակվել է BBC One հեռուստաընկերության համար, սցենարի հեղինակներն են Վիլյամս և Քևին Սեսիլները։ Պապիկի դերում խաղացել է Թոմ Քոուրթենին։ Բրիտանական հեռուստատեսությամբ պրեմիերան կայացել է 2018 թվականի Նոր Տարվա օրերին։

Սյուժե
------

Գրքում նկարագրվող իրադարձությունները տեղի են ունենում Լոնդոնին մոտ գտնվող քաղաքում, 1980-ական թվականներին և պատմում են Երկրորդ համաշխարհային պատերազմի առաջավոր օդաչու պապիկի պատմությունը, որը հիմա շփոթված է` կարծելով, թե Երկրորդ Համաշխարհային պատերազմը դեռ չի ավարտվել։ Երբ նրա ընտանիքն այլևս չի կարողանում հոգ տանել նրա մասին, նա տեղափոխվում է ծերանոց, որը ղեկավարվում է օրիորդ Սվայնի կողմից։

Շուտով պարզ է դառնում, որ օրիորդ Սվայնը ղեկավարում է ծերանոցը միայն իր շահի համար, և պապիկը ու նրա թոռնիկ Ջեքը, որը միակն էր, որ կարող էր հասկանալ պապիկին, պետք է կազմակերպեն վտանգավոր փախուստ։ Պապիկը վերջին հնարավորությունն ունի վերապրելու իր անցյալը և մեկ անգամ ևս թռչելու իր սիրելի ինքնաթիռով։

Արձագանք
--------

Book Bag կայքի մեկնաբան Լինդա Լովերը *Պապիկի մեծ փախուստ* ֆիլմին տվել է 4.5 աստղ` ասելով. «Սկզբից մինչև վերջ հիմարություն լինելով` այնուամենայնիվ այն ընթերցողի մոտ թողնում է ջերմ, մտերմիկ զգացողություն։ Մոռացիր այն մասին, թե արդյոք սյուժեի մեջ թեկուզ մի փոքր իմաստ կա, պարզապես հարմար նստիր և վայելիր ընթացքը, Թոնի Ռոսսի հիանալի պատկերազարդումները և անհոգ տեքստը»։

Հեռուստացույցային վերամշակում
-----------------------------

2017 թվականի սեպտեմբերի 22-ին հայտարարվել է, որ գիրքը վերամշակվելու է BBC One հեռուստաընկերության համար և հեռարձակվելու է 2017 թվականին, Ամանորին։ Ֆիլմի սցենարը գրվել է Վիլիամ և Քևին Սեսիլների կողմից, պապիկի դերում խաղացել է Թոմ Քոուրթենը, Ջեքի դերում` Կիթ Քոնորը, օրիորդ Դենդի դերում` Ջենիֆեր Սաունդերսը Ջեքի ծնողների` Պատրիսիայի և Բարրի դերերում` Սամանթա Սփիրոն և Վալիամսը։ Ֆիլմը հեռարձակվել է 2018 թվականի Ամանորին և ունեցել ավելի քան 5 միլիոն հանդիսատես։

Ծանոթագրություններ
------------------

1. ↑  «The World of David Walliams»։ HarperCollins Publishers Limited։ 2017։ Վերցված է սեպտեմբերի 23, 2017
2. ↑  Doran Sarah (սեպտեմբերի 22, 2017)։ «David Walliams’ Grandpa’s Great Escape set to air on BBC1 this Christmas»։ Radio Times, Immediate Media Company Limited։ Վերցված է սեպտեմբերի 23, 2017
3. ↑  Lawlor Linda (փետրվարի 13, 2017)։ «Grandpa's Great Escape by David Walliams»։ The Bookbag։ Վերցված է սեպտեմբերի 23, 2017
4. ↑  «David Walliams’ Grandpa’s Great Escape comes to BBC One»։ BBC։ սեպտեմբերի 22, 2017։ Վերցված է սեպտեմբերի 23, 2017
5. ↑  «Grandpa's Great Escape: All you need to know»։ *BBC News* (BBC)։ դեկտեմբերի 29, 2017։ Վերցված է հունվարի 1, 2018
**Մ. Վ. Շիրմանի եկամտաբեր տուն** (ռուս.՝ Доходный дом М. В. Ширмана), շենք Դոնի Ռոստովում, որը կառուցվել է 1911 թվականին ճարտարապետ Հարություն Զաքիևի նախագծով։ Գտնվում է Վորոշիլովի պողոտայի և Սուվորովի փողոցի անկյունում։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։

Պատմություն
-----------

Շիրմանի եկամտաբեր տունը կառուցվել է 1911 թվականին ռոստովահայ ճարտարապետ Հարություն Քրիստափորի Զաքիևի նախագծով։ 1920-ական թվականներին, խորհրդային իշխանության հաստատումից հետո, շենքը դարձել է «Մամուլի տուն»։ Այնտեղ գործել են Ռոստովի պրոլետարական գրողների ասոցիացիան և «Մոլոտ» («Մուրճ») թերթի բանվորական թղթակիցների ակումբը։ 1922 թվականին շենքում ձևավորվեց Ռոստովում առաջին պիոներական ջոկատը` «Սպարտակը»։ 1926 թվականի նոյեմբերի 28-ին «Մամուլի տանը» հանդես է եկել բանաստեղծ Վլադիմիր Մայակովսկին։ Հայրենական մեծ պատերազմից առաջ շենքը փոխանցվեց Ներքին գործերի ժողովրդական կոմիսարիատին (ՆԳԺԿ)։

Պատերազմի ավարտից հետո շենքում բացվեց «Յուժնայա» («Հարավային») հյուրանոցը, իսկ առաջին հարկը տրամադրվեց տիկնիկային թատրոնին։

Ներկայումս շենքը զբաղեցնում է «Գազպրոմ մեժռեգիոնգազ Դոնի Ռոստով» ՍՊԸ-ն։ Որոշ տվյալներով` 2018 թվականի ֆուտբոլի աշխարհի առաջնության կապակցությամբ շենքում կարող է բացվել չորսաստղանի հյուրանոց։

Ճարտարապետություն
-----------------

Ճակատի տարրերից
Հինգհարկանի աղյուսե շենքը կառուցված է մոդեռն ոճով։ Գլխավոր ճակատը հարդարված է սվաղով։ Ճակատի ձևավորման մեջ օգտագործված են ծաղկեպսակներ, ծաղկամաններ, բուսական նախշեր։ Առաջին և երկրորդ հարկերը երեսպատված են կոպտատաշ քարով։ Ճակատի հորիզոնական բաժանումն ընդգծված է պատուհանների տակի գոտիներով և զանգվածեղ քիվով չորրորդ և հինգերորդ հարկերի միջև։ Ճակատի ուղղահայաց բաժանումը կատարված է էրկերներով և ատտիկոսներով պատշգամբներով։

Շիրմանի տան հատակագիծն ուղղանկյուն է, ներքին բակով։ Շենքն ունի հատակագծման միջանցքային համակարգ։ Գլխավոր մուտքը գտնվում է Վորոշիլովյան պողոտայի և Սուվորովի փողոցի անկյունում։

Հուշատախտակներ
--------------

1983 թվականին շենքի ճակատին ամրացվել է հուշատախտակ հետևյալ գրությամբ. 

|  |  |  |
| --- | --- | --- |
|  | Այս տանը 1926 թ. նոյեմբերի 28-ին ելույթ է ունեցել մեր խորհրդային դարաշրջանի լավագույն տաղանդավորագույն բանաստեղծ Վ. Վ. Մայակովսկին (1893-1930)։ |  |

Մեկ այլ հուշատախտակի վրա գրված է.

|  |  |  |
| --- | --- | --- |
|  | Այս շենքում 1922 թ. ստեղծվել է Դոնի Ռոստովի պիոներական առաջին ջոկատը` «Սպարտակը» և 1923 թ.` Պատանի պիոներների կենտրոնական ակումբը։ |  |

Ծանոթագրություններ
------------------

1. 1 2 3 4 5  *Шулепова Э. А.* Материалы свода памятников истории и культуры РСФСР. Ростовская область.. — М.: Изд-во НИИ культуры, 1990. — С. 34.
2. ↑  «Памятники регионального значения, находящиеся на учёте в Администрации Ростовской области на 1 января 2009г.»։ voopiik-don.ru։ Վերցված է 2013-09-04
3. 1 2 3  Юлия Банишевская (2004-12-17)։ «Неутраченный Ростов. Ворошиловский проспект»։ Комсомольская правда։ Վերցված է 2013-09-04
4. ↑  «8 отелей Ростова-на-Дону, которые построят к Чемпионату мира 2018»։ cityreporter.ru։ Վերցված է 2013-09-04
**Յուրի Կվաշնին** (ռուս.՝ Юрий Алексеевич Квашнин , նոյեմբերի 24, 1964(1964-11-24), Մոսկվա, ԽՍՀՄ - նոյեմբերի 10, 2011(2011-11-10)), ԽՍՀՄ գեղասահորդ, 1983 թվականի ԽՍՀՄ առաջնության արծաթե մեդալակիր, 1984 թվականի ԽՍՀՄ առաջնության բրոնզե մեդալակիր, աշխարհի կրկնակի չեմպիոն պատանիների կարգում (1982 և 1983), 1984 թվականի Օլիմպիական խաղերի մասնակից զուգասահք ձևում։

Կենսագրություն
--------------

Հանդես է եկել զուգասահքում Մարինա Ավստրիյսկայայի հետ։ 1982 և 1983 թվականների Աշխարհի առաջնություններին պատանիների կարգում զույգը դարձել է աշխարհի չեմպիոն, 1983 թվականին՝ ԽՍՀՄ առաջնության բրոնզե մեդալակիր և ԽՍՀՄ առաջնության արծաթե մեդալակիր`1 984 թվականին։ 1984 թվականի Օլիմպիական խաղերում զույգը զբաղեցրել է 9-րդ հորիզոնականը։

ԽՍՀՄ միջազգային կարգի սպորտի վարպետ։

Սպորտային ձեռքբերումներ
-----------------------

| Մրցումներ/Մրցաշրջան | 1981–82 | 1982–83 | 1983–84 |
| --- | --- | --- | --- |
| Ձմեռային օլիմպիական խաղեր |  |  | 9 |
| Գեղասահքի Եվրոպայի առաջնություն |  | 5 | 5 |
| Գեղասահքի Աշխարհի առաջնություն պատանիների կարգում | 1 | 1 |  |
| Գեղասահքի ԽՍՀՄ առաջնություն |  | 3 | 2 |
| NHK Trophy |  | 3 |  |

Ծանոթագրություններ
------------------

1. ↑  «Yury Kvashnin»։ Sports Reference։ Արխիվացված է օրիգինալից 2020-04-18-ին  `|url-status=` պարամետրը գոյություն չունի (օգնություն)

Արտաքին հղումներ
----------------

* Профиль на сайте В.Соловьёва

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FSkate.ru |

 |
19-րդ դարավերջի ֆոտոքրոմ լուսանկար, որի վրա պատկերված է Բրյուսելի մերձակայքում շնասայլակի վրայից կաթ վաճառող երկու շրջիկ կաթնավաճառ
**Շնասայլակը** սայլ է, որին լծված է մեկ կամ մի քանի շուն։ Հնում դրանք կիրառվում էին առևտրական և տրանսպորտային նպատակների համար։ Այժմ դրանք հազվադեպ են կիրառվում մարզական կամ ժամանցային միջոցառումներից դուրս։

Պատմություն
-----------

Տեսարան փափ-մոբիլից
Երկու և ավելի շներով շնասայլերն ավանդաբար օգտագործվում էին Բելգիայում և Հոլանդիայում` կաթ, հաց և այլ ապրանքներ տեղափոխելու համար։ Վաղ վիկտորիական ժամանակաշրջանի Բրիտանիայում շնասայլակներ հիմնականում օգտագործում էին հացթուխները, ինչով անհարմարություն էին ստեղծում հետիոտների համար։ Վաղ 1900-ականներին Բրիտանիայում արգելվեց շնասայլակների օգտագործումը` կենդանիների բարեկեցության նկատառումներով։ Ներկայում շնասայլակներ հազվադեպ օգտագործվում են Ֆրանսիայում և Բելգիայում` կաթը ֆերմայից կաթնարան հասցնելու համար։ 1887 թ. Գերմանիայում ստեղծվեցին շնասայլակների շահագործումը կարգավորող օրենքներ։ 1925 թ.նման օրենք ընդունվեց նաև Ֆրանսիայում։ 20-րդ դարասկզբին Ալյասկայում գործում էր փափ-մոբիլ (անգլ.՝ pup-mobile) տրանսպորտը, որի միջոցով երկաթգծային տեղափոխություն էր իրականացվում շներին լծված ռելսային տրանսպորտով։

Մեկ շնով շնասայլեր երբեմն օգտագործում էին շրջիկ վաճառականները։ Առաջին աշխարհամարտի տարիներին շներին օգտագործում էին որպես լծկան կենդանիներ` դաշտային հրանոթներ տեղափոխելու համար։ Երկրորդ աշխարհամարտի տարիներին խորհրդային բանակում շներին օգտագործում էին վիրավոր զինվորներով պատգարակները տեղափոխելու համար։

Մշակույթի մեջ
-------------

Հայնրիխ Ցիլե. *Ծեր տիկինը շնասայլակով*
Գերմանացի նկարիչ Ադոլֆ ֆոն Մենցելի վրձնին է պատկանում «Քարշաշունը և կատուն» կտավը։ Թեոդոր Ֆոնտանեի գործերից շատերում նկարագրված են քարշաշները, մասնավորապես` «Կեղծ շփոթություն» վեպում (1888) նկարագրված են այգեգործի և նրա շան փոխհարաբերությունները։ Աննա Վիմշնայդերի ինքնակենսագրական «Աշնանային կաթ» աշխատությունում (1985) հանդիպում է մի ձվավաճառ, ով ձվերը վաճառքի էր տանում շնասայլակով։

Վալոներենում կա` *Pôves nozôtes et les tchéns d'tcherete* («Խեղճ ենք մենք և քարշաշները») ժողովրդական արտահայտությունը, որը նշանակում է, թե ինչքան էլ մեկի վիճակը վատ լինի, միշտ ավելի վատ վիճակում գտնվող մեկը կա։

Ժամանակակից կիրառություն
------------------------

Նորագույն ժամանակներում կա քարթինգ երևույթը (հիմնականում` մարզական նպատակներով), որի ժամանակ խոշոր շները տեղափոխում են սայլը, որի մեջ կարող է նաև մարդ լինել։ Դա ունի նմանություններ շնասահնակի հետ` երբ շների խումբը քաշում է սահնակը ձյան և սառույցի վրայով։

Ծանոթագրություններ
------------------

1. ↑  Dogcarts & Lioncarts. The Messybeast.
2. ↑  *The History and Antiquities of the Parish of Stoke Newington in the County of Middlesex: Containing an Account of the Prebendal Manor, the Church, Charities, Schools, Meeting Houses, &c. with Appendices .*։ 1842։ էջ 18։ Վերցված է մարտի 29, 2016
3. ↑  Staatsarchiv Marburg unter den Aktenzeichen 180 HEF 1365 und 1369 archiviert.
B. Miehe, Gershausen, Heimatkalender des Kreises Hersfeld-Rotenburg (1986, S.69)
4. ↑  Frank G. Carpenter: *Alaska – Our Northern Wonderland.* 1923, Chapter XXV: *The Dog Derby of Alaska,* S. 197 (Էջեր և լուսանկարներ).
**Պառնասոս** (նաև՝ **Պառնասսոս**, հին հունարեն՝ Παρνασσός, լատին․՝ Parnassus), քաղաք պատմական Կապադովկիայի հյուսիս-արևմտյան մասում, Կեսարիա քաղաքից մոտ 150 կմ արևմուտք, Ալիս գետի ձախ ափին և ձախակողմյան վտակներից մեկի ափին, Գաղաթիայի հարավային սահմանի մոտ։ Վայրը, որտեղ գտնվում է քաղաքը, իրենից ներկայացնում է մեծ հողաթումբ՝ Ալիս գետի և Թուզ լճի միջև եղած բլուրների մեջ, Անկարայի նահանգի Շերեֆլիկոչհիսարի շրջանի (Քոչհիսարի գավառակ) Պառլասան (Դեգիրմենյոլու) գյուղի մոտ։ Հույն պատմիչ Պոլիբիոսը Պառնասոս քաղաքը հիշատակում է իր «Ընդհանուր պատմություն» աշխատության մեջ, Պոնտոսի թագավոր Փառնակ Ա-ի և Պերգամոնի թագավոր Եվմենես Բ-ի պատերազմի նկարագրության ժամանակ, որպես Արիարաթ Դ-ի, Եվմենեսի և Ատտալոս Բ-ի հանդիպման վայր, մ.թ.ա. 180 թվականին։ ճանապարհային հատման կարևոր կետ է Նիսսայի, հյուսիս-արևմուտքից Անկարայի, հարավից՝ Նիտալիսի (Օրթաքյոյ) միջով դեպի Արքելաիդ (Աքսարայ) և արևելքում Մոկիսսի (Կըրշեհիր) միջով դեպի Մաժաք (Կեսարիա)։ Անտիկ պոլիսը 4-րդ դարում դարձել է եպիսկոպոսական կենտրոն>

Տիտղոսակիր թեմ
--------------

Պառնասոսի տիտղոսակիր թեմը պատկանում էր Երկրորդ Կապադովկիային, համարվում էր Մոկիսսի մետրոպոլիտության սուֆֆրագանային թեմ։ Հուստինիանոս Ա-ի բարեփոպումներից հետ, 536 թվականին Պառնասոսյան թեմը անցել էր Մոկիսս կենտրոնով Երրորդ Կապադովկիային։ 451 թվականին Պառնասոսի եպիսկոպոսը մասնակցել է Քաղկեդոնի ժողովին։

Ծանոթագրություններ
------------------

1. ↑  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 4 [Ն-Վ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ 307 — 804 էջ։
2. ↑  «Şereflikoçhisar Değirmenyolu (Parlasan - Parnassos) 2010 Kurtarma Kazısı»։ *Անկարայի պատմության թանգարան* (թուրքերեն)։ T.C. Kültür ve Turizm Bakanlığı։ 2009։ Վերցված է 2019 թ․ ապրիլի 2
3. ↑  *Պոլիբիոս*. «Ընդհանուր պատմություն». XXIV, 14, 8–9
4. ↑  *Richard P. Harper* Parnassos (Parlasan, Ankara) Cappadocia, Turkey // The Princeton encyclopedia of classical sites / Stillwell, Richard. MacDonald, William L. McAlister, Marian Holland. — Princeton, N.J.: Princeton University Press, 1976.
5. 1 2  *Pétridès, S.* Parnassus // Catholic Encyclopedia. — New York: Robert Appleton Company, 1911. — Vol. 11.
**Պասանդա**, տարածված մսային ուտեստ, որը ծագում է Հնդկական ենթամայրցամաքից, մասնավորապես` Հյուսիսային Հնդկաստանից, Հայդարաբադից և Պակիստանից։ Ծագել է մեծ մողոլների կայսրերի պալատում մատուցվող ուտեստից։ Ճաշատեսակի անունը կապված է «պասանդե» բառի հետ, որը ուրդու լեզվով նշանակում է «ընտրյալ», «լավագույն», «սիրելի»։ Ըստ մի աղբյուրի՝ սա վերաբերում է մսի մի տեսակի, որն ավանդաբար օգտագործվել է պասանդայի համար, ըստ մեկ այլ աղբյուրի` վերաբերում է հենց ուտեստին։ Կարող նշանակել նաև քարի։

Պատրաստում
----------

Պասանդան ի սկզբանե պատրաստվել է ոչխարի ոտքերից (գառան մսից) և այծի մսից։ Միսը կտրատվում էր շերտերով, թթու դրվում և տապակվում մեծ քանակությամբ համեմունքների հետ։ Այսօր այդ ճաշատեսակը պատրաստվում է հավի մսից և արքայական ծովախեցգետիններից։ Պակիստանում պասանդան սովորաբար պատրաստում են շերտերով կտրտած տավարի մսով։

Միսը կտրտելուց հետո այն մարինացնում են յոգուրտի, չիլիի փոշու, պղպեղի, սխտորի և հիլի մեջ։ Մարինացվելուց մի քանի ժամ հետո միսն այլ բաղադրատարրերի` սոխի, գինձի, չիլիի, երբեմն` դարչինի ու սև պղպեղի հետ դնում են կաթսայի մեջ։ Եփում են կես ժամից մինչև 1 ժամ։ Ուտեստը զարդարում են լոլիկով կամ նուշով (այդ դեպքում այն անվանում են բադամ պասանդա)։ Այն հաճախ մատուցվում է սպիտակ բրնձի կամ նաան հացիկների հետ։

Պատմություն
-----------

Պասանդայի նման ճաշատեսակ հիշատակվել է հանրագիտարանային Manasollasa տրակտատում, սանսկրիտ լեզվով (12-րդ դար)։ Բաղադրության մեջ նշվում էր պատրաստմա եղանակը, ըստ որի յոգուրտի հետ պատրաստելուց առաջ միսը պետք էր բարակ կտրտել։

Տարբերակներ
-----------

Չնայած նրան, որ պասանդան սովորաբար մատուցվում է որպես առանձին մսային ուտեստ, այն կարող է պատրաստվել նաև որպես քաբաբ։ Պասանդան հաճախ անվանում են քարի` սերուցքից, կոկոսի կաթից կամ յոգուրտից և նուշից պատրաստված սոուսի պատճառով։

Ծանոթագրություններ
------------------

1. ↑  Кулинарная энциклопедия, Том 26. — ИД «Комсомольская правда», 2016. — ISBN 5040537220, 9785040537228
2. ↑  Pot Roast Beef Fillets (Pasanday) Recipe
3. ↑  «Biryani: Ek Khoj»։ *www.hindustantimes.com* (անգլերեն)։ 2019-02-02։ Վերցված է 2019-02-11
**ՆԱՏՕ-ում Հայաստանի Հանրապետության առաքելություն,** Հայաստանի դիվանագիտական առաքելությունն է Հյուսիսատլանտյան դաշինքում (ՆԱՏՕ)։ Այն գտնվում է Բելգիայի Բրյուսել քաղաքում։

Պատմություն
-----------

Հայաստանը ՆԱՏՕ-ի հետ պաշտոնական հարաբերություններ է պահպանում 1992 թվականից։ Այդ ժամանակից ի վեր Հայաստանը հետամուտ է եղել ՆԱՏՕ-ի անդամ երկրների հետ եվրաատլանտյան կապերի սերտացմանը։ 2004 թվականին Հայաստանի կառավարությունը ստեղծեց դիվանագիտական առաքելություն ՆԱՏՕ-ում, որը գտնվում է Բրյուսելում։ ՆԱՏՕ-ում Հայաստանի առաքելությունը ստեղծվել է Հայաստան-ՆԱՏՕ հարաբերությունների հետագա դյուրացման համար։ Հայաստանը Եվրատլանտյան գործընկերության խորհրդի, Գործընկերություն հանուն խաղաղության ծրագրի անդամ է և ՆԱՏՕ-ի հետ իրականացնում է Անհատական գործընկերության գործողությունների ծրագիր (ԱԳԳԾ)։

Նախկին դեսպան Գագիկ Հովհաննիսյանը ՆԱՏՕ-ի գլխավոր քարտուղար Ենս Սթոլթենբերգի հետ հանդիպման ժամանակ հայտարարել է, որ Հայաստանը պատրաստ է շարունակել սերտ համագործակցությունն ու գործընկերությունը ՆԱՏՕ-ի անդամների հետ։

Դեսպան Արման Իսրայելյանը հայտարարել է. «Հայաստանի արտաքին քաղաքականության գերակայությունն է ինտեգրումը եվրոպական կառույցներին և ՆԱՏՕ-ի հետ հարաբերությունների զարգացումը», և «Դաշինքի օգնությամբ իրականացվող բարեփոխումների վերջնական նպատակը հայկական բանակի համապատասխանեցնելն է ՆԱՏՕ-ի չափանիշներին»։

Դեսպաններ
---------

* 2017 թվականի հոկտեմբերին Գագիկ Հովհաննիսյանը նշանակվել է ՆԱՏՕ-ում Հայաստանի մշտական ներկայացուցիչ։
* 2022 թվականի մայիսին Արման Իսրայելյանը նշանակվել է ՆԱՏՕ-ում Հայաստանի մշտական ներկայացուցիչ։

Տես նաև
-------

* Հայաստանի արտաքին քաղաքականություն
* Հայաստանի դիվանագիտական ներկայացուցչությունների ցանկ

Ծանոթագրություններ
------------------

1. ↑  «NORTH ATLANTIC TREATY ORGANIZATION»։ *www.mfa.am*։ Արխիվացված է օրիգինալից 2021-05-11-ին։ Վերցված է 2022-06-08
2. ↑  «Permanent Mission of Armenia in NATO»։ *nato.mfa.am*։ Արխիվացված է օրիգինալից 2020-02-16-ին։ Վերցված է 2022-06-08
3. ↑  «Armenia to continue developing cooperation and partnership with NATO, Gagik Hovhannisyan says»։ *artsakhpress.am*։ Արխիվացված է օրիգինալից 2022-06-08-ին։ Վերցված է 2022-06-08
4. ↑  «Armenia wants to maintain pace of development of relations with NATO»։ *PanARMENIAN.Net*։ Արխիվացված է օրիգինալից 2022-06-08-ին։ Վերցված է 2022-06-08
5. ↑  «Permanent Representative»։ *nato.mfa.am*։ Արխիվացված է օրիգինալից 2020-02-17-ին։ Վերցված է 2022-06-08
6. ↑  «Arman Israelyan appointed head of Armenia's Mission to NATO»։ Արխիվացված է օրիգինալից 2022-05-11-ին։ Վերցված է 2022-06-08
7. ↑  «Armenia has new head of mission to NATO»։ *news.am*։ Արխիվացված է օրիգինալից 2022-05-11-ին։ Վերցված է 2022-06-08

Արտաքին հղումներ
----------------

* Պաշտոնական կայք
* Հայաստանի առաքելությունը ՆԱՏՕ-ում Twitter-ում
**Ոսկեղջյուր կամուրջ** (թուրքերեն՝ Haliç Metro Köprüsü), մետրոկամուրջ Ստամբուլ Archived 2020-03-29 at the Wayback Machine. ում, որը հիմնականում սպասարկում է Ստամբուլի մետրոպոլիտենի աշխատանքները։ Կամուրջը հատում է Ոսկեղջյուրը։ Կամուրջը իրար է կապում Ստամբուլի Բեյօղլու և Ֆաթիհ շրջանները, որոնք գտնվում են քաղաքի եվրոպական հատվածում։ Կամուրջը գտնվում է Գալաթայի և Աթաթուրքի կամուրջների միջև, մոտավորապես վերջինից 200 մետր դեպի արևելք։ Կամուրջը դարձավ 4-րդը, որը հատում է Ոսկեղջյուրը և լիարժեք շահագործման հանձնվեց 2014 թվականի փետրվարի 15-ին։

Ճարտարապետություն
-----------------

Կամուրջը իրար է կապում Բեյօղլու և Ֆաթիհ շրջանները, ինչպես նաև Ոսկեղջյուրի հյուսիսային և հարավային ափերը: Երկրորդ պլանում կարելի է տեսնել Սուլեյմանիե մզկիթն ու Բեյազիդ աշտարակը:
Կամրջի ընդհանուր երկարությունը կազմում է 936 մետր, որից 436 մետրը գտնվում է ջրի վրա։ Այն իրար է կապում մետրոպոլիտենի Ազափքափը (Բեյօղլու) և Յունքափանը (Ֆաթիհ) կայարանները։ Կամրջի թռիչքի առավելագույն երկարությունը կազմում է 180 մետր։ Կամրջի ամեն կողմում կա 9 ճոպան և երկու աշտարակ։

Կամրջի լայնությամբ տեղակայված են երկու երկաթուղային գծեր, ինչպես նաև հետիոտների համար նախատեսված անցուղիներ։

Յունքափանըի հատվածում՝ 120 մետր ափից հեռավորության վրա կամուրջը բացվում է, ինչը հնարավորություն է տալիս խոշոր նավերին մուտք գործելու Ոսկեղջյուր Archived 2020-03-29 at the Wayback Machine.: Սկզբնական շրջանում նախատեսվում էր, որ կամուրջը կբացվի գիշերը ժամը 01:00-ից մինչև 05:00 ամռանը, իսկ ձմռանը՝ երկու անգամ։ Ներկայումս կամուրջը բացվում է ըստ անհրաժեշտության։

Մետրոյի կայարանի պլատֆորմի երկարությունը կազմում է 180 մետր և կարող է տեղավորել 8 վագոնանոց գնացքի։ Մետրոյի նախագծի արդյունքում կամրջի ընթացիկ շինարարության մեջ նույնպես փոփոխություններ եղան։ Կայարանը ներկված է շագանակագույն գույնով։ Կամուրջը օրական հատում է ավելի քան մեկ միլիոն մարդ։ Այն իրար է կապում Ստամբուլի Archived 2020-03-29 at the Wayback Machine. այնպիսի տեսարժան վայրեր, ինչպիսիք են Սուլթանահմեդը Archived 2020-03-29 at the Wayback Machine. Սարայբուրնուն Archived 2020-03-29 at the Wayback Machine. Գրանդ բազարը Archived 2020-03-29 at the Wayback Machine. Թաքսիմ հրապարակը և այլն։

Ընդվզումներ
-----------

Ստամբուլի մետրոպոլիտենի Ոսկեղջյուր կայարանը
Կառուցման ընթացքում հասարակական կազմակերպությունները և անհատ քաղաքացիներ դեմ հանդես եկան կամրջի ներկայիս տեսքին, ինչպես նաև կառուցման պլանի փոփոխությանը, որոնք տեղի էին ունեցել արդեն շինարարության ընթացքում։ Կարծիք էր հայտնվում, թե կամրջի շինարարությունը գցում է Ստամբուլի Archived 2020-03-29 at the Wayback Machine. պատմական հատվածի տեսքը։

Ծանոթագրություններ
------------------

1. ↑
2. ↑  «Golden Horn Metro Crossing Bridge Detailed Design»։ Official website։ Վերցված է 2014-07-18 (չաշխատող հղում)

Տես նաև
-------

* Գալաթայի կամուրջ
* Աթաթուրքի կամուրջ
* Հալիչ կամուրջ
**«Նադեժդա»**, ռուսական դրամատիկական հեռուստասերիալ։

Փորձնական դրվագների պրեմիերան տեղի է ունեցել 2019 թվականին՝ Մոսկվայի 41-րդ միջազգային կինոփառատոնում։

Առաջին եթերաշրջանի սկզբի մեկնարկը հայտարարվել է 2019 թվականի հոկտեբերի 21-ին։ Թրեյլերի թողարկումը տեղի է ունեցել 2020 թվականի ապրիլի 7-ին։ Առաջին սեզոնի ցուցադրությունը սկսվել է 2020 թվականի հունիսի 18-ին START վիդեոընկերությունում։ Փակ օնլայն-թողարկումը լրագրողների համար իրականացվել է 2020 թվականի հունիսի 15-ին։

Սյուժե
------

90-ականների վերջ։ Երիտասարդ Նադյան, սրճարանում սպանելով ավազակներին, լուծում է իր ծնողների վրեժը, որոնք սպանել էին նրանց։ Աղջկան տալիս են 18 տարվա ազատազրկում բանտում։ Այդպես նա հայտնվում է Սինդիկատի ուշադրության կենտրոնում։ Բանտարկված օրիորդին առաջարկում են գործարք՝ ըստ որի կամ նա աշխատելու էր Սինդիկատում՝ փոխելով իր անձը, կամ մնալու էր բանտում ավելի քանի 20 տարի։ Աղջիկը համաձայնվում է դառնալ սերիական մարդասպան, իսկ Լևը դառնում է նրա մարզիչն ու ուսուցիչը։

18 տարի անց Նադեժդան աշխատում է Սինդիկատում և վարում է երկու կյանք։ Նրա ամուսինը՝ Միշան և աղջիկը՝ Օլյան չեն իմանում Նադեժդայի «վատ կողմի» մասին, փոխարենը նրանք մտածում էին, որ նա բիզնես ավիաընկերությունում աշխատում է որպես բորդուղեկցորդուհի։ Նադեժդայի համար դժվար էր վարել երկու կյանք, խառնելով իր մեջ երկու անձնավորության՝ անխիղճ մարդասպանին և սովորական կնոջը, որը մայր ու ամուսին էր և ով սիրում էր իր հարազատներին։ Նա համոզված էր, Լևը իրեն բաց կթողնի, երբ ավարտվի գործարքը, սակայն Լևը նրան բաց չի թողնում, քանի որ Սինդիկատայից հեռանալը անհնար է։ Իսկ եթե նա փորձվի փախչել Սինդիկատը կոչնչացնի ոչ միայն իրեն այլն նաև նրա ընտանիքի անդամներին։

Դերասաններ և կերպարներ
----------------------

### Գլխավոր դերերում

* *Նադեժդա*՝ Վիկտորյա Իսակովա
* *Նադեժդան երիտասարդ տարիքում*՝ Վերոնիկա Կորնիենկո
* *Լև, Նադեժդայի «հսկիչը»*՝ Ալեքսանդր Կուզմին

### Դերերում

* *Միշա, Նադեժդայի ամուսինը*՝ Ալեքսեյ Մորոզով
* *Յակով Էտտ*՝ Ալեքսեյ Գուսկով
* *Օլյա, Նադեժդայի աղջիկը*՝ Ասյա Գրոմովա
* *Լյուդա*՝ Յուլիա Մելնիկովա
* *Բորիս*՝ Ալեքսեյ Գրիշին

Ծանոթագրություններ
------------------

1. 1 2
2. 1 2  Internet Movie Database — 1990.
3. ↑  «Надежда» Archived 2020-08-08 at the Wayback Machine.. Сайт Московского международного кинофестиваля
4. ↑  Стартовали съемки сериала «Надежда» с 43-летней Викторией Исаковой в роли киллера. // Вокруг ТВ. 21.10.2019
5. ↑  «Как будто это не ты, а кто-то совсем другой»: Виктория Исакова сыграла киллера в сериале «Надежда». Премьера трейлера. // Meduza. 7 апреля 2020
6. ↑  Алена Сычева։ «Репортаж об онлайн-премьере сериала "Надежда"»։ *regnum.ru*։ Վերցված է 2020 թ․ օգոստոսի 7
7. ↑  Надежда»: создатели // Кинопоиск.
**Նադեժդա Ալեքսանդրովնա Գրաչովա** (ռուս.՝ Надежда Александровна Грачёва, դեկտեմբերի 21, 1969(1969-12-21), Սեմեյ, Ղազախական ԽՍՀ, ԽՍՀՄ), բալետի ռուս պարուհի և բալետի ուսուցչուհի, պարել է «Bolshoi Ballet» թատերախմբում։

Վաղ կյանք
---------

Ծնվել է Սեմեյում, սովորել է Ալմաթիի «Kazakh Ballet School»-ում։ 1986 թվականին Վառնայում կայացած բալետի պատանեկան միջազգայն մրցույթում երկրորդ հորիզոնականը գրավելուց հետո ընդունվել է Մոսկվայի պարարվեստի քոլեջ, որտեղ սովորել է Սոֆիա Գոլովկինայի հետ։

Կարիերա
-------

1988 թվականին դասընթացն ավարտելուց հետո իր դեբյուտը կատարել է որպես մենակատար՝ միանալով «Bolshoi Ballet»-ին։ Փորձելով Գալինա Ուլանովայի, իսկ ավելի ուշ՝ Մարինա Կոնդրատիևայի հետ՝ ստեղծել է գլխավոր դերերը դասական երգացանկում, ինչպես նաև ժամանակակից պարուսույցների բազմաթիվ ստեղծագործություններում։ Նա արագորեն դարձել է թատերախմբի առաջատար պարուհին՝ արժանանալով «բալետի պարուհի» կոչմանը 1991 թվականին «Բայադերկա» ներկայացման մեջ Նիկիյայի դերում հանդես գալուց հետո։

2023 թվական ռուս-ուկրաինական պատերազմի ժամանակ Ալեքսեյ Ռատմանսկու ինստագրամի միջոցով պարզվել է, որ նա նամակներ է գրում ռուս զինվորներին։

Պարգևներ
--------

Նրա ստացած պարգևներն են՝ Ճապոնական բալետի արտիստների միջազգային մրցույթի ոսկե մեդալը (1995 թվական), «Prix Benois de la Danse» (1992 թվական), Ռուսաստանի Դաշնության ժողովրդական արտիստի կոչում (1996 թվական) և Ռուսաստանի Դաշնության պետական մրցանակը։

2001 թվականին արժանացել է Ռուսաստանի պատվո շքանշանի։

Ծանոթագրություններ
------------------

1. 1 2  «Nadezhda Gracheva»։ Bolshoi։ Վերցված է 27 June 2019
2. 1 2  «Nadezhda Gracheva»։ The Ballerina Gallery։ Վերցված է 27 June 2019
3. ↑  «Указ Президента Российской Федерации от 27.05.1996 г. № 779» [Presidential Decree of the Russian Federation as of 27.05.1996, No. 779]։ *Kremlin.ru*։ Վերցված է 27 June 2019
Սիամի թագավոր Չուլալոնգկորնը իր 33 (ամենաաջից) որդիների հետ, 1987 թվական
**Որդի**, տղա/տղամարդ իր ծնողների նկատմամբ։

Որդիների նկատմամբ սոցիալական հարցեր
-----------------------------------

Մի շարք մինչարդյունաբերական հասարակություններում և ագրարային տնտեսությամբ մի քանի ժամանակակից երկրներում որդիները ավելի մեծ նշանակություն են ունեցել և մինչ այժմ ունեն, քան դստրերը, քանի որ տղամարդիկ այդտեղ ավելի բարձր սոցիալական կարգավիճակ ունեն, որովհետև նրանք ֆիզիկապես ավելի ուժեղ են և կատարում են գյուղատնտեսության խնդիրներն ավելի արդյունավետ։

Չինաստանում՝ բնակչության արագ աճի վերացման համար, գործում է «Մեկ երեխայի քաղաքականությունը»։ Ծննդյան պաշտոնական հաշվետվությունները ցույց են տվել տղամարդկանց ծնելիության աճ։ Դա պայմանավորված էր մի շարք ֆակտորներով, այդ թվում, ըստ սեռի ընտրանքային աբորտների և ծնված աղջիկների հաշվետվությունները թաքցնելու ապօրինի պրակտիկաներով։

Որոշ մշակույթներում ավագ որդին հատուկ արտոնություններ ունի։ Օրինակ, աստվածաշնչյան ժամանակներում արական սեռի առաջնեկը կտակել է իր հոր ունեցվածքի մեծ մասը․ «Ծնողները ավելի հավանական է, որ ապրեն իրենց ավագ երեխայի հետ, եթե նրանց ավագ երեխան որդի է» և «ծնողները ավելի հավանական է ապրեն իրենց ավագ որդու հետ, նույնիսկ եթե նա ավագ երեխա չէ»։

Տես նաև
-------

* Դուստր

Ծանոթագրություններ
------------------

1. ↑  Peoples James, Bailey Garrick (2011 թ․ հունվարի 1)։ *Humanity: An Introduction to Cultural Anthropology*։ Cengage Learning։ էջեր 194–196։ ISBN 978-1-111-30152-1։ Վերցված է 2012 թ․ հոկտեմբերի 25
2. ↑  Wakabayashi Midori, Horioka Charles Yuji (2009)։ «Is the Eldest Son Different? The Residential Choice of Siblings in Japan»։ *Japan and the World Economy* **21** (4): 337–348։ doi:10.1016/j.japwor.2009.04.001

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs |
|  |
| Չափորոշչային վերահսկողություն | NKC: ph249616 |

 |
**«Նաիրի վ Կալինինգրադե»** (ռուս.՝ «Наири в Калининграде»՝ «Նաիրին Կալինինգրադում»), Ռուսաստանի Կալինինգրադ քաղաքում հայերեն և ռուսերեն լույս տեսնող ազգային, մշակութային, տեղեկատվական ամսաթերթ։ «Հայկական գիտատեղեկատվական, մշակութային կենտրոն» տարածաշրջանային հասարակական կազմակերպության պաշտոնաթերթն է։ Լույս է տեսնում 2003 թվականից։ Հիմնադիր-խմբագիր՝ Ֆելիքս Գևորգյան։

Բովանդակություն
---------------

Թերթը լուսաբանում է Կալինինգրադի մարզի հայ համայնքի առօրյան, խնդիրները, ներկայացնում է Ազգամշակութային տարածաշրջանային ինքնավարություն կազմակերպության և մշակույթի կենտրոնի գործունեությունը, տեղի Սուրբ Ստեփանոս հայ առաքելական եկեղեցու միջոցառումները, այլ հարցեր։

Թերթն ընթերցողներին ծանոթանցում է հայկական ժողովրդական, եկեղեցական տոներին, ծեսերին, Հայաստանում, Արցախում և Սփյուռքում տեղի ունեցող կարևոր իրադարձություններին, տպագրում է հայ իրականությանն ուղղակիորեն առնչվող հասարակական-քաղաքական վերլուծական հոդվածներ, ակնարկներ, մեկնաբանություններ, հաճախակի անդրադառնում է հայոց պատմության ուշագրավ էջերին, Հայ դատին, Հայոց ցեղասպանության ճանաչման գործընթացին, հայկական մշակույթին և գիտությանը, գրականությանը։

Թերթը պարբերաբար ներկայացնում է հայ բարերարների և ժամանակակից հաջողակ գործարարների, տպագրում է նաև բանահյուսական նյութեր, անդրադառնում ազգային խոհանոցին և կենցաղին։

Խմբագրատուն
-----------

Թերթի խմբագրատունը գտնվում է քաղաքի հայկական մշակութային կենտրոնի երկհարկանի շենքում։ Ազգային ճարտարապետության ոճով կառուցված այս շենքում են տեղակայված նաև Հայաստանի պատվո հյուպատոսությունը, կիրակնօրյա դպրոցը, համերգային և ցուցահանդեսային դահլիճները, գրադարանը։ Մշակութային կենտրոնի բացումը տեղի է ունեցել 2009 թվականի նոյեմբերին, որին մասնակցել է Հայաստանի նախագահ Սերժ Սարգսյանը։

*Խմբագրության հասցեն՝* 236029, ք. Կալինինգրադ, Գերցենի փողոց, տուն 1դ։

Մրցանակներ
----------

2010 թվականին «Նաիրի վ Կալինինգրադե» ամսաթերթն արժանացել է Հայաստանի ժուռնալիստների միության «Ազդարար» մրցանակին։

Ծանոթագրություններ
------------------

1. 1 2 3 4 5  «Наири в Калининграде»։ *ru.hayazg.info*։ Армянская энциклопедия фонда «Хайазг»
2. 1 2 3 4  Այվազյան Հովհաննես, ed. (2015)։ *Հայ գրատպություն և գրքարվեստ. հանրագիտարան*։ Երևան: Հայկական հանրագիտարան հրատարակչություն։ էջ 786։ ISBN 978-5-89700-042-5
3. ↑  «Серж Саргсян откроет армянский культурный центр в Калининграде»։ *newsarmenia.am*։ Վերցված է 2021-06-15
**Մոպս**, դեկորատիվ շան ցեղատեսակ։ Չինաստանից Եվրոպա են բերվել 16-րդ դարում, տարածված էին Արևմտյան Եվրոպայում և Նիդերլանդներում։ 19-րդ դարում Միացյալ Թագավորությունում Վիկտորիա թագուհին մեծ կիրք սերմանեց մոպսերի հանդեպ, որն էլ նա փոխանցեց թագավորական ընտանիքի մյուս անդամներին։

Այս ցեղատեսակի շներին հեշտ է տարբերել իրենց կարճ մռայլ դեմքով և պոչի յուրահատուկ ձևով։ Մոպսերը ունեն նուրբ փայլուն մորթի և քառակուսու տեսք ունեցող տարբերվող մարմին։ Այս յուրահատուկ շները հայտնի են իրենց ընկերասիրությամբ և բարությամբ։ *American Kennel Club*-ը բնութագրում է մոպսերին որպես *«հավասարակշռված և հմայիչ»* շներ։ Այս ցեղատեսակի շունը լավագույնն է ճանաչվել 2004 թ-ին *World Dog Show*-ի ժամանակ։

### Ֆիզիկական բնութագիրը

Ամենահաճախ հանդիպող գույնը
Մոպս (1802)
Սև մոպս
Մոպս ավելորդ քաշով
18-րդ դարի փորագրություններում այս ցեղատեսակը պատկերված է եղել բարակ և երկար մարմնով։ Հիմա նրանց ֆիզիկական բնութագիրը այլ է՝ քառակուսի ձիգ, կոմպակտ մարմին՝ ներս ընկած կրծքավանդակով և լավ զարգացած մկաններով։ Մոպսերի հարթ և փայլուն մորթին կարող է լինել ծիրանագույն, արծաթագույն կամ սև։ Պոչը սովորաբար ամուր փաթաթված է։ Ականջները լինում են երկու տեսակ՝ *«վարդ»* և *«կոճակ»*։ Մաքրացեղ մոպսերի ականջները «կոճակ»-ի տեսքով են։ Ոտքերը ուղիղ են և ամուր,միջին երկարության և ճիշտ տեղադրված։ Նրանց ուսերը համաչափորեն հետ են քաշված։ Ամուր և փոքր ոտնաթաթ ունեն, մատերը լավ արտահայտված են, եղունգները սև են։ Ստորին ծնոտը սովորաբար վերին ծնոտից ավելի դուրս ընկած է, որն էլ հանգեցնում է սխալ կծվածքի։

Ծանոթագրություններ
------------------

1. ↑  «Pug Dog Breed Information»։ *American Kennel Club* (անգլերեն)։ Վերցված է 2020 թ․ հուլիսի 18

Արտաքին հղումներ
----------------

* Մոպս

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Մոպս** կատեգորիայում։ |
**Նախադեռահասություն,** մարդու կյանքի ժամանակահատվածը վաղ մանկության և դեռահասության միջև։ Այս ժամանակահատվածի սահմանները տարբերվում են՝ ըստ դասակարգումների՝ 8-12 տարեկան, 9-14 տարեկան, 10-13 տարեկան։ Սահմանների ընտրությունը կախված է գիտական ուղղությունից, որը դիտարկում է տարիքը տարբեր դիրքերից՝ ֆիզիոլոգիա, մանկավարժություն, սոցիոլոգիա։

Նկարագրություն
--------------

Ֆիզիոլոգիապես նախադեռահասությունը նախորդում է սեռական հասունությանը և համապատասխանում հորմոնալ փոփոխությունների առաջացմանը և դրանցից բխող հոգեբանական երևույթներին, չնայած հետազոտությունները ցույց են տալիս, որ «անցումային տարիքին» բնորոշ բուռն դրսևորումները ոչ միայն ֆիզիոլոգիական բնույթ են կրում և կարող են բացակայել արևմտաեվրոպական մշակույթներից տարբերվող մշակույթներում։

Ամերիկացի հոգեբան, հետազոտող Սթենլի Հոլլը նախադեռահասությունը անվանել է վայրագությունից քաղաքակրթությանն անցնելու շրջան։ Չնայած, ընդհանուր առմամբ, անձի զարգացման փուլերի և մարդկային հասարակության զարգացման փուլերի համապատասխանության մասին տեսությունը քննադատվել է ժամանակակիցների կողմից, սակայն նրա մշակած նյութերը հիմք են հանդիսացել զարգացման հոգեբանության հետագա զարգացման համար։

Տարիքային պարբերականացման համակարգերը սովորաբար չեն տարբերակում նախադեռահասության տարիքը՝ որպես առանձին տարիքային փուլ՝ այն ներառելով մանկության շրջանում։ Էրիկ Էրիկսոնի հոգեսոցիալական զարգացման տեսության, Լև Վիգոտսկու և Դանիլ Էլկոնինի պարբերականացումների տեսության մեջ այն համապատասխանում է «դպրոցական տարիքին» (կամ «կրտսեր դպրոցական տարիքին»)։ ԽՍՀՄ մանկավարժական գիտությունների ակադեմիայի դասակարգման մեջ այն անվանում են «մանկության երկրորդ շրջան»։

Ծանոթագրություններ
------------------

1. 1 2 3 4 5  *Кон И. С.* Психология юношеского возраста. — Рипол Классик. — ISBN 9785458358873
2. ↑  *Corsaro, William A.* The Sociology of Childhood. — 2005. — P. 124, 191.
3. ↑  *Freeman, Donald C.* Essays in Modern Stylistics. — 1981. — P. 399.
4. ↑  «Dictionary.com --> Definition of preadolescence] (Based on the Random House Dictionary, 2009)»։ Վերցված է 2014 թ․ նոյեմբերի 28
5. ↑  Психоаналитические термины и понятия. Словарь. / Под ред. Борнесса Э. Мура и Бернарда Д. Фаина.. — М.: Независимая фирма «Класс», 2000.
6. ↑  *Кон И. С.* Психология ранней юности.
7. ↑  *Обухова Л. Ф.* Глава VI. Л.С. Выготский и его школа. 2. Дальнейшие шаги по пути, открытому Л. С. Выготским // Детская психология. Теории, факты, проблемы. — М.: Тривола, 1995.
8. ↑  *Крылов А. А.* Психология.
**Նահաննի ազգային պարկ** (անգլ.՝ Nahanni National Park Reserve), Կանադայի ազգային պարկ, որը գտնվում է Սաութ Նահաննի գետի հովտում (Լիարդ գետի վտակ)՝ Հյուսիսարևմտյան տարածքների մայրաքաղաք Ելոունայֆից 500 կմ դեպի արևմուտք, Մակենզի լեռների հարավային մասում։

Նկարագրություն
--------------

Այգին հիմնադրվել է 1976 թվականին։ Դենեից թարգմանաբար «Նահաննի» նշանակում է «հոգի»։ Սաութ Նահաննի գետի ափին կան չորս կիրճեր՝ Առաջին, Երկրորդ, Երրորդ և Չորրորդ։ Գետը հայտնի է 90 մ բարձրություն ունեցող Վիրջինիայի ջրվեժով, որը երկու անգամ բարձր է Նիագարայի ջրվեժից։ Այգու տարածքում կան ծծմբajin ջերմային աղբյուրներ, տունդրա, եղևնու և բարդու խառը անտառներ, ինչպես նաև քիչ քանակությամբ տուֆեր (կալցիումի կարբոնատի կուտակումներ)։ 1978 թվականին այգին գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

Ընդլայնում
----------

2009 թվականի հունիսի 9-ին Կանադայի կառավարությունն Առաջին ազգի Դեհչոյի (կազմակերպություն, որը ներկայացնում է Կանադայի Հյուսիսարևմտյան տարածքների դենե ժողովրդին), հայտարարել է օրենսդրության մասին, որով կավելացվի Նահաննի ազգային պարկի տարածքը ավելի քան վեց անգամ, այսինքն՝ նախատեսվել է այգու տարածքը դարձնել 30,000 կմ²՝ ներառյալ Նահաննիի մեծ էկոհամակարգի 91 %-ը Դեշոյի շրջանում և Սաութ Նահաննի գետի ջրբաժանի մեծ մասը։ Զբոսայգուն կցված տարածքում, ըստ գնահատվականների, բնակվում են մոտավորապես 500 գրիզլի արջեր, անտառային կարիբուի երկու նախիրներ, ինչպես նաև ալպյան ոչխարների և այծերի մի շարք տեսակներ։ Այստեղ են տեղակայված Հյուսիսարևմտյան տարածքների ամենաբարձր լեռներն ու ամենամեծ սառցադաշտերը։

Պատկերասրահ
-----------

* Հաովարդս ՓասսՀաովարդս Փասս
* Վիրջինիա ջրվեժՎիրջինիա ջրվեժ

Ծանոթագրություններ
------------------

1. ↑  Արգելոցների համաշխարհային տվյալների շտեմարան — 1981.
2. ↑  Наханни // Словарь географических названий зарубежных стран / отв. ред. А. М. Комков. — 3-е изд. перераб. и доп. — М. : Недра, 1986. — С. 249.
3. ↑  Harper announces expansion of N.W.T. park Archived 2007-08-11 at the Wayback Machine.
4. ↑  Nahanni National Park Reserve of Canada Archived 2007-05-23 at the Wayback Machine.
5. ↑  «Government of Canada Announces the Expanded Boundary for Nahanni National Park Reserve of Canada»։ Parks Canada։ June 2009։ Վերցված է 2009-06-10
6. ↑  Ljunggren David (June 2009)։ «Canada plans massive expansion of northern park»։ Reuters։ Վերցված է 2009-06-10

Արտաքին հղումներ և աղբյուրներ
-----------------------------

* Կանադայի այգիների կայք (անգլ.)(ֆր.)
* Ճանապարհորդական ուղեցույց (անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Կանադական |
|  |
| Չափորոշչային վերահսկողություն | NKC: ge292993 · VIAF: 1025164298387608630003 · WorldCat VIAF: 1025164298387608630003 |

 |
Պարող մարդը, Ավստրալիա, Սիդնեյ, 1945 թվական, օգոստոսի 15
**Պարող մարդը** (անգլ.՝ Dancing Man), Ավստրալիայի Սիդնեյ քաղաքում պարող մարդուն տված անվանումը, որը լուսանկարվել էր Երկրորդ համաշխարհային պատերազմից հետո պարելիս։ 1945 թվականի օգոստոսի 15-ին լուսանկարիչը նկատել էր մի մարդու` իր ուրախությունն արտահայտելիս ու պարելիս, և խնդրել էր նրան կրկնել դա։ Տղամարդը համաձայնել է և նկարահանվել է Movietone News-ի կինոքրոնիկայում։ Ֆիլմը և լուսանկարները խորհրդանշական կարգավիճակ են ձեռք բերել Ավստրալիայի պատմության ու մշակույթի մեջ և խորհրդանշում են ուրախ հպարտություն` պատերազմի ավարտի համար։

Ինքնություն
-----------

Լուսանկարի հերոսի ինքնությունը պարզելու վերաբերյալ շատ վեճեր են եղել։ Թոշակառու փաստաբան Ֆրենկ ՄքԱլարին պնդում է, որ լուսանկարի մարդն ինքն է։ Թագուհու հյուպատոս Չեսթեր Փորթերը և Փոխհատուցման դատարանի դատավոր Բարրի Էգանը պնդել են, որ տեսել են ՄքԱլարիին նկարահանվելիս։ Ավստրալիական «Որտե՞ղ են նրանք հիմա» հեռուստանախագիծը փորձել է լուծել պարող մարդու ինքնության առեղծվածը։ Ցանցը վարձել է դատական գիտնականների, որոնք ուսումնասիրել են ֆիլմի քրոնիկան ու լուսանկարը և եզրակացրել են, որ մարդն իսկապես ՄքԱլարին է։

Ավստրալիայի Թագավորական դրամահատարանը, այնունամենայնիվ, նկարել է Էռն Հիլլին որպես պարող մարդու 2005 թվականի 1 ավստրալիական դոլարանոցի վրա, որը թողարկվել է Երկրորդ համաշխարհային պատերազմի ավարտի 60-ամյակի առթիվ։ Հիլլը պնդել է, որ «տեսախցիկը շարժվում էր, և ես մի փոքր ցատկեցի»։

Ռեբեկա Քինանը Film World Pty. Ltd.-ից ասում է, որ պարողը կարող էր լինել Պատրիկ Բլեքոլը։ Բլեքոլը պնդում է. «Ես տաղանդավոր պարող մարդն եմ» և հայտարարագիր է ստորագրել այդ մասին։

Ֆրանկ Ա. Էփթոնը պնդել է, թե ինքն է եղել պարող մարդու հետևում կանգնած զինվորականներից մեկը։ Նրա մոտ հայտնաբերված փաստաթղթերը ապացուցել են նրա պնդումը։

Տես նաև
-------

* *Ճապոնիայի դեմ տարած հաղթանակի օրը Թայմս-սքվերում*, Ճապոնիայի դեմ տարած հաղթանակի օրվա լուսանկար Մանհեթենում

Ծանոթագրություններ
------------------

1. 1 2  "Who is the dancing man?." Macy, Richard. *Sydney Morning Herald* 8 December 2004
2. 1 2  Stephens Tony (1995 թ․ հուլիսի 29)։ «Is Ern Hill the mystery dancing man of 1945?»։ *The Sydney Morning Herald*։ Վերցված է 2018 թ․ մարտի 13
3. ↑  Swan Robert (2013 թ․ ապրիլի 13)։ «Immortalised in a historical reel»։ *The Northern Star*։ Վերցված է 2018 թ․ մարտի 13

Արտաքին հղումներ
----------------

* "Dancing man still got the moves." St George Leagues Club, *Leagues Club Journal.* 25 July 2005
* Stephens, Tony. "Famous pirouette of peace stepping up to a war dance" *Sydney Morning Herald,* 10 August 1995
* Movietone clip with teacher's notes on australianscreen online